SET พรุ่งนี้ลุ้นทะลุ 1,400 จุด ไปต่อ
บล.ไทยพาณิชย์ มองแนวโน้มการลงทุนในวันพรุ่งนี้ (18 ก.ย.) หากดัชนีฯยังไม่ทะลุผ่าน 1,400 จุด จะเป็นการเคลื่อนไหวเป็นแบบไซด์เวย์ แต่ถ้าผ่านไปได้ตลาดฯฟื้นตัวและจะมีแนวต้านถัดไปที่ 1,435 จุด พร้อมให้แนวรับ 1,360-1,370 จุด ส่วนแนวต้าน 1,390-1,400 จุด

17 ก.ย. 2558

นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยถึงตลาดหุ้นไทยวันนี้ (17 ก.ย.) ปรับตัวขึ้น รับแรงหนุนจากหุ้นในกลุ่มพลังงานปรับตัวขึ้นจากราคาน้ำมันที่ฟื้นตัวหลังสต็อคน้ำมันของสหรัฐฯออกมาต่ำกว่าที่ตลาดคาด นอกจากนี้ ยังได้ Sentiment บวกจากตลาดหุ้นอื่นในภูมิภาคเอเชียที่ส่วนใหญ่จะฟื้นตัวขึ้น และเงินบาทก็แข็งค่าขึ้นด้วยทำให้นักลงทุนต่างชาติอาจชะลอการขายหุ้น ส่งผลให้ดัชนีฯฟื้นตัวต่อเนื่องจากวานนี้
สำหรับการประชุมธนาคารกลางสหรัฐ (FED) คืนนี้ ยังต้องรอติดตามดูว่าผล แต่ขณะนี้ส่วนใหญ่คาดว่าเฟดจะยังไม่ปรับขึ้นอัตราดอกเบี้ย ส่วนแนวโน้มการลงทุนในวันพรุ่งนี้ (18 ก.ย.) หากดัชนีฯยังไม่ทะลุผ่าน 1,400 จุด จะเป็นการเคลื่อนไหวเป็นแบบไซด์เวย์ แต่ถ้าผ่านไปได้ตลาดฯฟื้นตัวและจะมีแนวต้านถัดไปที่ 1,435 จุด พร้อมให้แนวรับ 1,360-1,370 จุด ส่วนแนวต้าน 1,390-1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 255.00 บาท เพิ่มขึ้น 5.00 บาท
ITD ปิดที่ 8.40 บาท เพิ่มขึ้น 0.25 บาท
SCB ปิดที่ 146.50 บาท เพิ่มขึ้น 2.50 บาท
TRUE ปิดที่ 10.20 บาท เพิ่มขึ้น 0.20 บาท
KBANK ปิดที่ 180.50 บาท เพิ่มขึ้น 1.50 บาท